CELEX: 32016D1432
Language: et
Date: 2016-08-19 00:00:00
Title: Euroopa Parlamendi, nõukogu ja komisjoni otsus (EL, Euratom) 2016/1432, 19. august 2016, millega määratakse ametisse Euroopa tasandi erakondade ja Euroopa tasandi poliitiliste sihtasutuste ameti direktor

27.8.2016   
            
            
               ET
            
            
               Euroopa Liidu Teataja
            
            
               L 232/10
            
         EUROOPA PARLAMENDI, NÕUKOGU JA KOMISJONI OTSUS (EL, Euratom) 2016/1432,
   19. august 2016,
   millega määratakse ametisse Euroopa tasandi erakondade ja Euroopa tasandi poliitiliste sihtasutuste ameti direktor
   EUROOPA PARLAMENT, EUROOPA LIIDU NÕUKOGU JA EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Aatomienergiaühenduse asutamislepingut,
   võttes arvesse Euroopa Parlamendi ja nõukogu 22. oktoobri 2014. aasta määrust (EL, Euratom) nr 1141/2014, mis käsitleb Euroopa tasandi erakondade ja Euroopa tasandi poliitiliste sihtasutuste põhikirja ning rahastamist, (1) ja eriti selle artikli 6 lõiget 3,
   võttes arvesse kandidaatide nimekirja, mille on 14. juulil 2016. aastal koostanud Euroopa Parlamendi, nõukogu ja komisjoni peasekretäridest koosnev valikukomisjon pärast avaliku kandideerimismenetluse läbiviimist, eesmärgiga nimetada ametisse Euroopa tasandi erakondade ja Euroopa tasandi poliitiliste sihtasutuste ameti direktor,
   ning arvestades järgmist:
   
               (1)
            
            
               Määruse (EL, Euratom) nr 1141/2014 artikli 6 lõikega 1 asutatakse Euroopa tasandi erakondade ja Euroopa tasandi poliitiliste sihtasutuste amet.
            
         
               (2)
            
            
               Määruse (EL, Euratom) nr 1141/2014 artikli 6 lõikes 3 sätestatakse, et Euroopa tasandi erakondade ja Euroopa tasandi poliitiliste sihtasutuste ameti direktori nimetavad pikendamise võimaluseta viieaastaseks ajavahemikuks ametisse Euroopa Parlament, nõukogu ja komisjon ühisel kokkuleppel,
            
         ON VASTU VÕTNUD KÄESOLEVA OTSUSE:
   Artikkel 1
   1.   Käesolevaga nimetatakse Michael ADAM Euroopa tasandi erakondade ja Euroopa tasandi poliitiliste sihtasutuste ameti direktoriks ajavahemikuks 1. septembrist 2016 kuni 31. augustini 2021.
   2.   Direktor nimetatakse palgaastme AD 12 esimese järgu ajutiseks teenistujaks.
   3.   Ametisse nimetamisel peab ametisse nimetatav direktor allkirjastama käesoleva otsuse lisas esitatud deklaratsiooni huvide konflikti puudumise ja sõltumatuse kohta.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 19. august 2016
      
         
            Euroopa Parlamendi nimel
         
         
            president
         
         M. SCHULZ
      
      
         
            Nõukogu nimel
         
         
            eesistuja
         
         M. LAJČÁK
      
      
         
            Komisjoni nimel
         
         
            esimene asepresident
         
         F. TIMMERMANS
      
   
   
      (1)  ELT L 317, 4.11.2014, lk 1.
   
      LISA
      Mina, allakirjutanu, …, kinnitan, et olen võtnud teadmiseks Euroopa Parlamendi ja nõukogu määruse (EL, Euratom) nr 1141/2014 (mis käsitleb Euroopa tasandi erakondade ja Euroopa tasandi poliitiliste sihtasutuste põhikirja ning rahastamist) artikli 6 lõike 3 ja olen ameti direktori ülesannete täitmisel täielikult sõltumatu ning järgin täiel määral nimetatud määruse eeskirju. Ameti nimel tegutsedes ei taotle ma ega võta vastu juhiseid üheltki institutsioonilt või valitsuselt ega üheltki teiselt organilt, üksuselt või asutuselt. Ma hoidun igasugusest tegevusest, mis ei vasta minu ülesannete laadile.
      Kinnitan, et ma ei ole endale teadaolevalt olukorras, kus mul on huvide konflikt. Huvide konflikt esineb siis, kui ameti direktori ülesannete erapooletut ja objektiivset täitmist ohustavad perekonna, eraelu, poliitiliste, rahvuslike, filosoofiliste või usuliste sidemete või majanduslike huvidega seotud põhjused või mis tahes muud põhjused, mis tulenevad kõnealuse isiku ja vahendite saaja ühistest huvidest. Eelkõige kinnitan, et ma ei ole Euroopa Parlamendi liige, ei ole üheski valitud ametis ega ole Euroopa tasandi erakonna või Euroopa tasandi poliitilise sihtasutuse praegune või endine töötaja.
      Brüssel,
      
         [KUUPÄEV
         
         
            ametisse nimetatava direktori ALLKIRI]